Apja 1278-as halálát követően öccse, II. Vencel cseh király néven elfoglalta a cseh trónt. Miután 1288-ban örökös nélkül elhunyt Fekete Leszek lengyel fejedelem, Vencel megszerezte a lengyel trónt is. Miután a lengyel nemesek jelentős része Kis Ulászlót támogatta Vencellel szemben, így segítségre szorult, hogy megtarthassa a lengyel trónt. Úgy határozott, hogy testvérét, Kunigundát hozzáadja II. Boleszláv mazóviai és płocki herceghez, így lépve szövetségre a lengyel nemességgel (Boleszláv maga Mazóviai Konrád, korábbi lengyel fejedelem unokája volt). Házasságukra 1291-ben került sor. Boleszláv első felesége Litvániai Gaudemunda (Traidenis litván nagyfejedelem leánya) volt, akitől három gyermeke származott. Kunigunda és Boleszláv kapcsolatából is három gyermek született: